Soga om Gange-Rolv

Soga om Gange-Rolv (norrønt Göngu-Hrolfs saga) er en fornaldersaga fra 1300-tallet. Historien foregår i Danmark og for det meste i Gardarike i «gamle dager» (forn ǫld), og handler om Rolvs reiser og eventyr. Selv om hovedpersonen deler navn med den norske vikingen Gange-Rolv som muligens var fyrste i Normandie er det ingen forbindelse mellom de to.

Blant fornaldersagaene er den «en af de længste og æventyrligste. Den indeholder en ophobning af alle mulige motiver.»; selv om den låner motiv fra mange andre tekster oppfattes den som gjennomarbeidet.Kristjánsson, Jónas (2007): Eddas and sagas, Iceland's Medieval Literature. Translated by Peter Foote. Hið íslenska bókmenntafélag. ISBN 978-9979-66-120-5

Selv om sagaen kan oppfattes som en fornaldersaga utfra heltens prosjekt og eventyrpreget, har den også fellestrekk med den høviske litteraturen. I handlingen inngår flere tema som er kjent fra den høviske litteraturen: helten som leter etter en fager møy som han kan gjenkjenne fordi han har en lokk av håret hennes, og tjeneren som lurer sin herre. Som i så mange andre fornaldersagaene tøyes grensene for det realistiske og troverdige langt.O’Connor, Ralph (2005): «History or fiction? Truth-claims and defensive narrators in Icelandic romance-sagas» (PDF) i: Mediaeval Scandinavia 15, s. 101–69

Sagaen er kjent fra flere håndskrifter, blant annet AM 152. Den ble først oversatt til norsk i 1984, til samleverket Sagalitteraturen.skandinaviske-oversaettelser.netSagalitteraturen. Redigert av Bjarne Fidjestøl. Samlaget, 1984. Bd 4: Soga om volsungane. Soga om Gange-Rolv. ISBN 82-521-2425-9

 Referanser 

 Eksterne lenker 
 Göngu-Hrólfs saga , Heimskringla.no

Gange-Rolv